CELEX: 62018TN0283
Language: ro
Date: 2018-05-03 00:00:00
Title: Cauza T-283/18: Acțiune introdusă la 3 mai 2018 – Bernis și alții/BCE

201807060741994112018/C 259/552832018TC25920180723RO01ROINFO_JUDICIAL20180503404121Cauza T-283/18: Acțiune introdusă la 3 mai 2018 – Bernis și alții/BCE
 ---documentbreak--- C2592018RO4010120180503RO0055401412Acțiune introdusă la 3 mai 2018 – Bernis și alții/BCE
   (Cauza T-283/18)2018/C 259/55Limba de procedură: engleza
      Părțile
   
   
      Reclamante: Ernests Bernis (Jurmala, Letonia), Oļegs Fiļs (Jurmala), OF Holding SIA (Riga, Letonia) și Cassandra Holding Company SIA (Jurmala) (reprezentanți: O. Behrends, M. Kirchner și L. Feddern, avocați)
   
      Pârâtă: Banca Centrală Europeană (BCE)
   
      Concluziile
   
   Reclamantele solicită Tribunalului:
   
            —
         
         
            anularea deciziilor Băncii Centrale Europene (BCE) din 23 februarie 2018 potrivi cărora ABLV Bank, AS și ABLV Bank Luxembourg, SA sunt în faliment sau riscă să intre în faliment;
         
      
            —
         
         
            obligarea pârâtei la plata cheltuielilor de judecată.
         
      
      Motivele și principalele argumente
   
   În susținerea acțiunii, reclamantele invocă zece motive.
   
            1.
         
         
            Primul motiv, întemeiat pe faptul că aprecierea BCE a criteriului „falimentului survenit sau probabil” al ABLV Bank și al filialei acesteia ABLV Bank Luxembourg era eronată și deficitară în mai multe privințe.
         
      
            2.
         
         
            Al doilea motiv, întemeiat pe faptul că BCE a încălcat dreptul reclamantelor de a fi ascultate, precum și alte drepturi procedurale ale acestora.
         
      
            3.
         
         
            Al treilea motiv, întemeiat pe faptul că BCE a încălcat dreptul reclamantelor la o decizie temeinic motivată.
         
      
            4.
         
         
            Al patrulea motiv, întemeiat pe faptul că BCE nu a examinat și nu a evaluat cu grijă și în mod imparțial toate aspectele pertinente ale cazului individual.
         
      
            5.
         
         
            Al cincilea motiv, întemeiat pe încălcarea principiului proporționalității.
         
      
            6.
         
         
            Al șaselea motiv, întemeiat pe încălcarea de către BCE a principiului egalității de tratament.
         
      
            7.
         
         
            Al șaptelea motiv, întemeiat pe faptul că BCE a încălcat dreptul de proprietate și libertatea de a desfășura o activitate comercială.
         
      
            8.
         
         
            Al optulea motiv, întemeiat pe faptul că BCE a încălcat principiul nemo auditur.
         
      
            9.
         
         
            Al nouălea motiv, faptul că BCE a efectuat un abuz de putere.
         
      
            10.
         
         
            Al zecelea motiv, întemeiat pe încălcarea dreptului ABLV Bank în temeiul articolului 41 din Carta drepturilor fundamentale de a beneficia, în ce privește problemele sale, de un tratament din partea instituțiilor și organelor competente ale Uniunii.